
РЕЗЮМЕ
НА
АНАЛИЗ НА РЕЗУЛТАТИТЕ ОТ ПРОВЕДЕНИЯ ЗА 2022 ГОД. МОНИТОРИНГ В ГОРСКИТЕ ТЕРИТОРИИ УПРАВЛЯВАНИ ОТ ТП „ДГС ГОРНА ОРЯХОВИЦА“

Изготвен съгласно Заповед № 390/30.12.2023 г. на Директора на ТП ДГС Горна Оряховица и във връзка с приетите принципи и критерии на Съвета за стопанисване на горите и с оглед изпълнението и спазването на Принцип 8 от Националния стандарт за отговорно управление горите в България (FSC-STD-BGR-01-2016 V-1)
 
 
            Финансов план на стопанството:
През 2022 г. стопанството е работило съгласно предвижданията на изготвения Финансов план на ТП „ДГС Горна Оряховица“ за годината, който е съгласуван и утвърден от Директора на СЦДП ДП – гр. Габрово. Той е разработен на базата на предвижданията на Горскостопанския план на стопанството. Натуралните показатели по видовете лесокултурна дейност, както и разчетите по ползването на дървесина са съобразени с изискванията на нормативната база. Икономическите резултати са добри и са показател за добра организация.
Изготвен е и Финансов план за 2023 год., като стопанството работи по изпълнение на показателите предвидени в него.
1.2. Социални споразумения:
За 2022 год. има сключен „Браншови колективен трудов договор на работещите в отрасъл „Горско стопанство – стопанисване“ през 2021-2022 година“, от условията на който се ползват и служителите на ТП ДГС Горна Оряховица. Няма договорени допълнителни условия за работещите извън индивидуалното трудово договаряне;
През 2022 година няма постъпили жалби от страна на работещите в стопанството.
1.3. План / програма за обучение и квалификация на персонала:
За 2022 год. ДГС Горна Оряховица е разработило Програма за обучение за 2022 год. на служителите на стопанството и съгласно нея бяха заложени 8 обучения и задължителни инструктажи, като всички предвидени обучения и инструктажи са изпълнени.
Инструктират и служителите на контрагентите, при въвеждането в обектите, в които ще извършват дейност.
През годината служители на стопанството участваха в различни обучения, организирани от СЦДП.
1.4. Здравословни и безопасни условия на труд вкл. на работниците на подизпълнителите:
От докладът за изпълнение на изисквания безопасност и здраве при работа става видно, че в стопанството се спазват изискванията на Принцип 2 от Стандарта и на българското законодателство по отношение на осигуряване и спазване на безопасни условия на труд.
1.5. Ангажиране на заинтересованите страни:
            Всички регистри се водят.
           Провеждани са срещи с кметовете на общините, с фирми извършващи дейности в горските територии, с физически лица и др. Служители на стопанството са участвали в различни комисии. Давани са консултации на граждани относно стопанисването на частните гори и т.н.
            За годината е извършена една проверка от контролиращи органи, няма дадени предписания.
            През годината ДГС Горна Оряховица е приемало ученици за провеждане на учебна практика.
            Горски педагози и служители от стопанството взеха участие в няколко инициативи покрай Седмица на гората и участие в други събития с деца.
1.6. Незаконни/нерегламентирани дейности в горите:
През годината има подавани сигнали на телефон 112, по които са извършвани проверки и са предприети съответните действия, при констатиране на нарушения.
            При изпълнение на служебните си задължения за 2022 год. служителите на стопанството са извършили над 1886 броя проверки. При част от проверките са констатирани нарушения по ЗГ и поднормативните му актове и са съставени общо 4 броя АУАН. Общият обем на дървесината по разкритите и неразкритите нарушения е 462 пл.м3. Задържани са 14,2 пр.м3 дървесина, както и 4 бр. бензиномоторни триона.
Несертифицираната дървесина /задържана с констативни протоколи или АУАН/ се съхранява отделно от сертифицираната в база за конфискувани вещи, намираща се в разсадник „Джулюница“. Транспортирането на несертифицираната дървесина става с превозни билети, на които не се отразява номерът на сертификата на стопанството и категорията „FSC 100%“. 

1.7. Изпълнение на горскостопанския план:
            ТП „ДГС Горна Оряховица“ съобразява годишното си ползване и натуралните показатели с предвижданията на ГСП, с разпорежданията на Закона за горите и останалите му поднормативни документи, и със съгласувания със СЦДП ДП Габрово финансов план. 
[bookmark: _Hlk137470040]   Средногодишното ползване съгласно ГСП от 2016г. е в размер на 28 107 куб.м. лежаща маса. За 2022г. по финансов план е предвидено да се добие дървесина в размер на 27 669 куб.м. лежаща маса. Реалното добито количество е 31 906 куб.м. лежаща маса, в т.ч. иглолистна дървесина – 1 463 куб.м. и широколистна – 30 443 куб.м. По видове сечи разпределението за 2022г. е както следва:
· От възобновителни сечи – 22 684 куб.м.
· От отгледни сечи – 6 037 куб.м.
· От санитарни сечи – 3 185 куб.м.

 	За целия срок на действие на ГСП 2016 не е допуснато надхвърляне на общото предвидено ползване.
            По отношение на залесяванията: до края на 2022 год. са залесени всички предвидените залесявания по ГСП.
            По ГСП не е предвидено строителство на горски пътища.
1.8. Промени в границите, собствеността, функционалността и предназначението на територии в рамките на стопанството:
Със заповед № РД49-534/25.11.2022 г. на Министъра на земеделието е променено предназначението от земеделски в горски територии на 17 дка от ДПФ включени в баланса на горските територии държавна собственост.
Няма промяна в списъка на ГФС.
1.9. Здравословно състояние на гората:
Санитарното състояние на насажденията в стопанството като цяло е добро, съгласно обяснителната записка за отчета на извършените лесозащитни мероприятия. Но се наблюдават процеси на съхнене в иглолистните култури и в цера. Изведени са санитарни сечи на площ 345 дка. И са сигнализирани нови случаи на съхнене.
            За 2022 год. няма възникнали пожари в горските територии на ТП ДГС Горна Оряховица.
            Негативни въздействия от антропогенни дейности не са наблюдавани и регистрирани на територията на стопанството.
            ТП ДГС Горна Оряховица следи здравословното състояние на гората и при нужда предприема действия по уведомяване на съответните органи, усвояване на повредена дървесина и т.н.
            1.10. Ползване/добиви и горскостопански дейности:
            При ползването на дървесина за 2022 г. има превишение на средногодишните показатели по обем спрямо ГСП поради необходимостта от задоволяване на местно население с дърва за огрев. За целия срок на действие на ГСП 2016 не е допуснато надхвърляне на общото предвидено ползване
            Няма превишение и на средногодишното ползване по площ на предвидени по ГСП на възобновителните сечи във високостъблени гори. В издънковите гори за превръщане и в широколистните високостъблени, приоритетно се избират и прилагат възобновителни сечи с по-дълъг възобновителен период, каквито са постепенно-котловинните.
            Издавани са позволителни за настаняване на пчелини, добив на недървесни горски продукти, и др.
            Не са извършвани ремонти и строежи на пътища и съоръжения свързани с горскостопанските дейности.
            През годината е извършено залесяване с насока възстановяване на гори на площ 13 дка.
Разходите за стопанисване на горите са изцяло от собствени средства / дейността „отглеждане на млади насаждения“ е изведена на площ от 398 дка и на стойност 32077,00  лв без ДДС; производство на фиданки в горски разсадник „Джулюница“ на стойност 149848 лв без ДДС; маркиране на предвидени за сеч насаждения - на стойност 20525 лв без ДДС/. След проведени срещи с местната власт са задоволени нуждите на местното население по списъци на 19 населени места.

1.11. Гори с висока консервационна стойност:
С актуализацията на Докладът за ГВКС от 2023 год. са отразени нови Заповеди за обявяване на защитени зони „Янтра“, „Търновски височини“ и „Беленска гора“.
Не са постъпили предложения за изменения и допълване на ДГВКС през годината.
Извършвани са периодични проверки в сайта на РИОСВ и МОСВ, като няма новосъздадени защитени територии и зони на територията на ДГС Горна Оряховица.  
Теренните служители са извършвали мониторинг на видовете от ВКС 1.2., 1.3. и местообитанията от ВКС 3, за което има изготвени формуляри за провеждане на мониторинг – общо 17 бр., от които 7 бр. формуляри за мониторинг на екосистеми, като 5 бр. от тези 7 бр. представляват и ГФС), 10 бр. за видове описани в ГВКС 1.2. и 1.3. 
Здравословното състояние на описаните екосистеми и ГФС е задоволително, в повечето описания строеж е равномерен с проста структура, не се наблюдават големи отворени пространства в описаните гори. Не се наблюдава голямо наличие на биотопна дървесина с диаметър по-голям от 22 см. Не се наблюдават сукцесионни процеси.
Горите, които представляват ВКС 2 са запазили количествените показатели на трите критерия.
Относно ВКС 4 – не са наблюдавани и сигнализирани ерозионни процеси, както и проблеми с водните обекти и вододайните зони. Няма регистрирани и въздействия върху източници на питейна вода и други ползвания на водни ресурси.
Естествените гори край водните обекти са включени в ГФС (съответно подлежат и на мониторинг по ВКС3) и могат да изпълняват своите противоерозионни и естетически стойности без те да се нарушават от антропогенните дейности, като не са сигнализирани деградационни процеси, както и незаконни дейности. 
Не са констатирани и сигнализирани ерозионни процеси на територията на стопанството.
За годината не са регистрирани пожари в ГТ.
Горите с ВКС 5 – не са постъпвали предложения за изменение или включване на нови територии като гори важни за местното население.
За обектите посочени във ГВКС 6 от Доклада за ГВКС няма постъпили данни за промяна в тяхното състояние. При планиране и провеждане на дейности в насажденията попадащи във ВКС 6 са спазени изискванията на ДГВКС.
Попълват се формуляри за предварителната оценка за въздействието върху околната среда преди маркирането на насажденията и са приложени към досиетата на маркираните насаждения. Служителите отразяват наличието на ВКС в карнет-описите и технологичните планове на маркираните подотдели.
1.12. Представителни образци от естествени горски екосистеми:
Списъкът на представителните образци на естествените горски екосистеми е с последна актуализация от 2021 год., настоящата площ на представителните образци е 1472,9 ха и отговаря на изискването за 10% представителност.
Към настоящия момент ГФС са с обща площ 730,80 ха, като е спазено изискването за 5% от площта на стопанството. Няма промени в списъка на ГФС през 2022 год.
Теренните служители са извършвали мониторинг екосистемите от ВКС 3, за което има изготвени формуляри за провеждане на мониторинг 17 бр. формуляри за мониторинг на екосистеми.
Здравословното състояние на описаните екосистеми и ГФС е задоволително, наблюдават се процеси на съхнене, в повечето описания строеж е равномерен с проста структура, не се наблюдават големи отворени пространства в описаните гори. Не се наблюдава голямо наличие на биотопна дървесина с диаметър по-голям от 22 см. Не се наблюдават сукцесионни процеси.
1.13. Въздействие на дейностите по управление върху околната среда:
            При набирането на лесосечен фонд за годината, служителите на стопанството се съобразяват с предвидените в ГСП мероприятия, като ги съобразяват с промените в нормативните документи, както и с изискванията на Стандарта. При възобновителните сечи в издънкови гори за превръщане в семенни и в широколистните високостъблени,  с приоритет се избират и провеждат сечи с дълъг възобновителен период, като възобновителни сечи в тези гори предимно са постепенно-котловинна сеч. Голи сечи са приложени в насажденията от акациев стопански класове. Отгледните сечи се провеждат основно по комбиниран метод. Запазват се единично срещащите се и ценни дървесни видове.
            Макар и посочена в Списъка на инвазивните чужди видове бялата акация (Robinia pseudacacia) от години е натурализирана в ТП ДГС Горна Оряховица и е от стопанско значение за стопанството. За годината няма увеличение на площта на акациевите гори – не са извършвани залесявания с акация.
През годината теренните служители са извършвали мониторинг екосистемите от ВКС 3.
 Също така са наблюдавани и описани видове описани в ГВКС 1.2. и 1.3. 
През 2022 год. не са използвани биологични агенти, пестициди и торове на територията на стопанството.
            Няма възникнали природни нарушения през годината.
Няма възникнали пожари в ГТДС за годината.
            Няма установени негативни въздействия върху водни ресурси, вследствие на проведените горскостопански дейности, както и в следствие на други дейности извън горскостопанските. Също така няма установени негативни въздействия върху почвите (ерозия, уплътняване, замърсяване, др.) вследствие на проведените горскостопански дейности.
            Състоянието на постоянни и временни горски пътища е добро.
            Спазват се изискванията на системата за управление на отпадъците.
1.14. Въздействие на дейностите по управление върху социалната среда:
За годината няма постъпили жалби и сигнали, свързани с правата и собствеността на местните общности.
            Няма регистрирани въздействия върху източници на питейна вода и други ползвания на водни ресурси – съгласно мониторинга на ВКС 4.1 от Доклада за ГВКС.
            За 2022 год. всички обекти за ползване и отдаване на дървесина бяха пуснати на общо основание.
            Има подадени заявления и съответно издадени позволителните за ползване на недървесни горски продукти на местни фирми, както и  от физически лица. 
            През годината за нуждите на местното население са продавани дърва за огрев.
            В обектите посочени във ВКС 6 от Доклада за ГВКС няма постъпили данни за промяна в тяхното състояние.
1.15. Промени в околната среда:
Теренните служители са извършвали мониторинг на видовете от ВКС 1.2., 1.3. и местообитанията от ВКС 3, за което има изготвени формуляри за провеждане на мониторинг – общо 17 бр., от които 7 бр. формуляри за мониторинг на екосистеми, 10 бр. за видове описани в ГВКС 1.2. и 1.3.
През годината в ГТДС са наблюдавани единично срещани екземпляри от някои от описаните в Доклада за ГВКС видове, като са попълнени 10 бр. формуляра за мониторинг за видове описани в ГВКС 1.2. и 1.3.
            Защитени територии и зони – няма промяна по тях. В сайта на РИОСВ Велико Търново няма публикувани нови планове за управление.
            Няма регистрирани промени в следствие на природни нарушения или антропогенни въздействия в границите на ЗЗ и ЗТ.
            За годината няма възникнали големи природни нарушения.
 
 
 
С уважение,
 
ИНЖ. ГРЕТА РАДКОВСКА
ЛЕСОИНЖЕНЕР
 
гр. Горна Оряховица, 20.02.2023 г.         

